**ข้อบังคับการจัดตั้งชมรม………………………………………….**

**พุทธศักราช 25...............**

...................................................................

**หมวดที่ 1**

**บททั่วไป**

ข้อ 1 ข้อบังคับนี้เรียกว่า ข้อบังคับการจัดตั้งชมรม……………………………………………….…….. พุทธศักราช 25………

ข้อ 2 ชมรมนี้ชื่อว่า ชมรม.......................................................................

ข้อ 3 เครื่องหมายของชมรมมีดังนี้

(1) รูปสัญลักษณ์ มือประสานกัน

(2) ภายใต้รูปสัญลักษณ์มีข้อความ ชมรม........................................................

**หมวดที่ 2**

**วัตถุประสงค์**

ข้อ 4 ชมรม.................................................... มีวัตถุประสงค์ เพื่อ

(1) ..............................................................................................................................

(2) ..............................................................................................................................

(3) ..............................................................................................................................

(4) ..............................................................................................................................

(5) ..............................................................................................................................

**หมวดที่ 3**

**ที่ตั้งสำนักงาน**

ข้อ 5 สำนักงานชมรม.............................................................. ตั้งอยู่ที่ ............................................................... เทศบาลนครภูเก็ต ต.ตลาดใหญ่ อ.เมือง จังหวัดภูเก็ต

**หมวดที่ 4**

**สมาชิกภาพ**

ข้อ 6 สมาชิกของชมรม............................................................... แยกเป็น 2 ประเภท

(1) ประเภทประชาชนทั่วไป

(2) ประเภทกิตติศักดิ์

ข้อ 7 สมาชิกของชมรม............................................................... ต้องมีคุณสมบัติดังนี้

(1) บุคคลที่มีอายุไม่น้อยกว่า 18 ปีบริบูรณ์

(2) มีความประพฤติเรียบร้อย

(3) ยื่นใบสมัครเป็นสมาชิกและชำระค่าบำรุงตามที่ชมรมฯ ได้กำหนด

ข้อ 8 การสมัครสมาชิก

ผู้ประสงค์จะสมัครสมาชิก ให้ยื่นใบสมัครตามแบบที่ได้กำหนดไว้ต่อนายทะเบียน พร้อมหลักฐานดังต่อไปนี้

(1) รูปถ่ายหน้าตรง ขนาด 1 นิ้ว จำนวน 2 รูป

(2) สำเนาทะเบียนบ้าน หรือสำเนาบัตรประจำตัวประชาชน หรือสำเนาบัตรประจำตัวนักเรียน นักศึกษา

ข้อ 9 อัตราเงินค่าบำรุงของสมาชิกชมรมฯ ดังนี้

(1) ประเภทประชาชนทั่วไป เดือนละ 50 บาท

(2) ประเภทกิตติมศักดิ์ ไม่ต้องเสียค่าบำรุง

ข้อ 10 สมาชิกภาพสิ้นสุดลงด้วยเหตุผลอย่างใดอย่างหนึ่งดังต่อไปนี้

(1) ตาย

(2) ลาออกโดยแจ้งเป็นหนังสือลายลักษณ์อักษรต่อชมรมฯ และการแสดงเจตนาจะมีผลนับตั้งแต่หนังสือ นั้นมาถึงชมรมแล้ว

(3) ฝ่าฝืนหรือไม่ปฏิบัติตามข้อบังคับและระเบียบชมรมฯ หรือการกระทำตนเป็นปฏิปักษ์ต่อชมรมฯ หรือประพฤติตนเป็นที่เสื่อมเสียแก่ชมรมฯ และคณะกรรมการบริหารมีมติให้ลาออกด้วยคะแนน เสียง 2 ใน 3

(4) ค้างชำระค่าบำรุงประจำปี ตามข้อ 9

(5) ที่ประชุมให้ลาออก

ข้อ 11 สิทธิของสมาชิก

(1) มีสิทธิแสดงบัตรประจำตัวที่นายทะเบียนของชมรมออกให้

(2) เสนอความคิดเห็น รับรองข้อเสนออภิปรายสนับสนุนหรือคัดค้าน ตั้งข้อซักถามเกี่ยวกับกิจกรรม ชมรมฯ ออกเสียงลงคะแนนเพื่อลงมติในเรื่องต่างๆ เว้นแต่สมาชิกที่ค้างชำระค่าสมาชิก

(3) สมัครรับเลือกตั้ง

(4) เข้าร่วมกิจกรรมต่างๆ ที่ชมรมฯ เป็นผู้จัดหรือดำเนินการ

ข้อ 12 สมาชิกมีหน้าที่ดังต่อไปนี้

(1) เข้าร่วมประชุมตามที่ชมรมฯ กำหนด

(2) เคารพและถือปฏิบัติตามข้อบังคับของชมรมฯ ระเบียบต่างๆ และมติของคณะกรรมการบริหารโดย เคร่งครัด

(3) ให้ความร่วมมือช่วยเหลือกิจกรรมของชมรมฯ ในอันที่จะเป็นประโยชน์ต่อสมาชิก

(4) ชำระค่าบำรุงชมรมฯ

**หมวดที่ 5**

**คณะกรรมการบริหาร**

ข้อ 13 คณะกรรมการบริหารชมรมฯ ประกอบด้วย กรรมการไม่น้อยกว่า 5 คน แต่ไม่เกิน 15 คน

ข้อ 14 คณะกรรมการบริหารต้องมีคุณสมบัติดังนี้

(1) ต้องเป็นสมาชิกของชมรมฯ

(2) มีสัญชาติไทย

(3) มีอายุไม่ต่ำกว่า 18 ปีบริบูรณ์

ข้อ 15 การอยู่ในตำแหน่งของคณะกรรมการบริหาร คณะกรรมการบริหารอยู่ในตำแหน่งคราวละ 2 ปี หากกรรมการคนใดพ้นจากตำแหน่งก่อนครบวาระให้ประธานชมรมฯ แต่งตั้งสมาชิกผู้ที่มีความเหมาะสมเป็นกรรมการบริหารแทนในตำแหน่งที่ว่างเท่ากับวาระที่เหลืออยู่ในกรรมการที่ตนแทนภายในกำหนดเวลา 30 วัน นับแต่กรรมการคนนั้นพ้นจากตำแหน่งเว้นแต่วาระการเป็นกรรมการจะเหลือไม่ถึง 60 วัน

ข้อ 16 นอกจากกรรมการบริหารจะพ้นจากตำแหน่งตามวาระข้อ 15 แล้วให้กรรมการบริหารพ้นจากตำแหน่งในกรณีดังต่อไปนี้

(1) ตาย

(2) ลาออกโดยแจ้งเป็นหนังสือลายลักษณ์อักษรต่อชมรมฯ และการแสดงเจตนาจะมีผลนับตั้งแต่หนังสือ นั้นถึงประธานชมรมฯ

(3) เป็นบุคคลไร้ความสามารถหรือเสมือนไร้ความสามารถตามคำสั่งของศาล

(4) ได้รับโทษจำคุก โดยพิพากษาถึงที่สุดให้จำคุก

(5) ที่ประชุมใหญ่ให้ลาออก

(6) ฝ่าฝืนหรือไม่ปฏิบัติตามข้อบังคับ หรือมติใดๆ ของชมรมฯ และคณะกรรมการบริหารมีมติให้ลาออก ด้วยคะแนนเสียง 2 ใน 3

(7) ไม่เข้าร่วมประชุมเป็นเวลาติดต่อกันเกินกว่า 3 ครั้ง โดยไม่มีเหตุอันสมควร

ข้อ 17 ให้กรรมการพ้นจากตำแหน่งทั้งคณะในกรณีดังต่อไปนี้

(1) กรรมการพ้นจากตำแหน่งตามข้อ 16 เกินกึ่งหนึ่งของจำนวนกรรมการทั้งหมด

(2) ที่ประชุมใหญ่มีมติไม่ไว้วางใจกรรมการทั้งคณะโดยคะแนนเสียงไม่ต่ำกว่ากึ่งหนึ่ง

ข้อ 18 เมื่อกรรมการบริหารพ้นจากตำแหน่งทั้งคณะให้คณะกรรมการที่พ้นจากตำแหน่งจัดให้มีการเลือกตั้งประธานชมรมฯ จากที่ประชุมใหญ่ภายใน 30 วัน นับตั้งแต่วันที่ครบวาระหรือวันที่พ้นจากตำแหน่ง ทั้งคณะ แล้วแต่กรณีและให้ประธานชมรมฯ ทำการแต่งตั้งคณะกรรมการบริหารชุดใหม่ เข้ารับมอบหมายงานได้ดำเนินงานได้ดำเนินการภายใน 30 วัน แต่วันที่มีการเลือกตั้ง

ข้อ 19 คณะกรรมการบริหารชมรมฯมีอำนาจหน้าที่ดังนี้

(1) พิจารณาแต่งตั้งคณะกรรมการหรืออนุกรรมการต่างๆ เพื่อช่วยดำเนินกิจกรรมของชมรมฯ

(2) กำหนดพิจารณาปรับปรุงแก้ไขข้อบังคับและระเบียบเกี่ยวกับการดำเนินกิจกรรมของชมรมฯ โดยมติ ที่ประชุมใหญ่ด้วยคะแนนเสียงไม่ต่ำกว่ากึ่งหนึ่งของสมาชิกที่เข้าร่วมประชุม

(3) ดำเนินกิจการของชมรมฯ ให้เป็นไปตามระเบียบข้อบังคับ

(4) เรียกเก็บเงินค่าสมัครเข้าสมัครเป็นสมาชิกและเงินค่าบำรุงประจำปีตามที่กำหนด

(5) เสนองบประมาณประจำปี รายกิจกรรมและฐานะการเงินต่อที่ประชุมใหญ่

(6) จัดประชุมใหญ่ปีละ 1 ครั้ง หรือเรียกให้มีการประชุมใหญ่วิสามัญ หากคณะกรรมการบริหารชมรมฯ มีความจำเป็นเร่งด่วน

(7) จัดบริการเกี่ยวกับการจัดสรรเงินหรือทรัพย์สินเพื่อสวัสดิการของสมาชิกหรือเพื่อสาธารณะประโยชน์

(8) พิจารณาลงโทษสมาชิกที่ฝ่าฝืนระเบียบหรือข้อบังคับของชมรมฯ หรือกระทำการใดๆ อันเป็นผล เสียหายแก่ชมรม

ข้อ 20 ให้คณะกรรมการมีคณะกรรมการที่ปรึกษา ซึ่งประกอบด้วยตัวแทนของหน่วยงานต่างๆ ที่เกี่ยวข้อง โดยที่คณะกรรมการเห็นชอบ

ข้อ 21 อำนาจหน้าที่ของคณะกรรมการบริหารในตำแหน่งต่างๆ มีดังนี้

ประธานชมรม

(1) แต่งตั้งคณะกรรมการบริหารชมรมฯ

(2) เป็นประธานดำเนินการในที่ประชุมใหญ่ของชมรมฯ และที่ประชุมคณะกรรมการบริหารชมรมฯ

(3) ควบคุมการบริหารงานทั่วไปของชมรมฯ ให้ดำเนินไปด้วยความเรียบร้อยและตามมติที่ประชุมของ คณะกรรมการบริหารชมรมฯ

รองประธานชมรม

(1) ช่วยเหลือประธานหรือทำการแทนประธานเมื่อประธานไม่สามารถปฏิบัติหน้าที่ได้

เลขานุการ

(1) บริหารงานชมรมของชมรมฯ ตามระเบียบข้อบังคับและดำเนินการตามคำสั่งหรือมติของที่ประชุม ใหญ่และคณะกรรมการบริหาร

(2) ดำเนินการจัดประชุมและบันทึกการรายงานประชุม

(3) จัดทำรายงานประจำปี แสดงผลการดำเนินการของชมรมฯ เสนอประธานชมรมฯ เพื่อประธานแถลง ต่อที่ประชุมใหญ่ในคราวที่เสนองบดุลและรายงานการสอบบัญชี

(4) แจ้งผลการประชุมให้คณะกรรมการบริหารและสมาชิกชมรมฯทราบ

(5) รวบรวมและเก็บรักษาเอกสารหลักฐานทั้งหมดของชมรมฯ และปฏิบัติกิจการอื่นที่มิได้กำหนดให้เป็น หน้าที่ของผู้ใดโดยเฉพาะ

เหรัญญิก

(1) มีหน้าที่ในการรับ-จ่ายและรักษาเงินตลอดจนการจัดทำและควบคุมบัญชีการเงินของชมรมฯ

(2) จัดเตรียมทำรายงานแถลงฐานะการเงินเสนอต่อคณะกรรมการเป็นรายเดือนเพื่อเสนอต่อที่ประชุมใหญ่

(3) จัดทำบัญชีรายรับ-รายจ่าย บัญชีทรัพย์สินลูกหนี้ เจ้าหนี้ ของชมรมฯ

นายทะเบียน

(1) รับสมัครและจัดทำทะเบียนสมาชิกของชมรมฯ

(2) จัดทำทะเบียนวัสดุและทรัพย์สินของชมรมฯ

(3) การเปลี่ยนแปลงที่อยู่อาศัยหรือย้ายที่ทำงานของสมาชิกให้นายทะเบียนแจ้งจ่อที่ประชุม คณะกรรมการเพื่อทราบ

ปฏิคม

(1) หน้าที่ในการต้อนรับและดูแลทรัพย์สินของชมรมฯ หรือทำหน้าที่ตามที่ประธานมอบหมาย

ประชาสัมพันธ์

(1) ทำหน้าที่เผยแพร่ข่าวสารเกี่ยวข้องกับการดำเนินกิจการของชมรมฯ

ข้อ 22 การเลือกตั้งประธานชมรมฯ ให้ที่ประชุมสามัญประจำปีหรือที่ประชุมใหญ่วิสามัญ ทำหน้าที่เลือกตั้งประธานชมรมฯ โดยวิธีลงคะแนนเสียง โดยให้สมาชิกเสนอชื่อและมีผู้รับรองไม่น้อยกว่า 2 คน ผู้ได้รับคะแนนเสียงสูงสุดเป็นผู้ได้รับเลือกตั้งเป็นประธานชมรมฯ และจะต้องดำเนินการแต่งตั้งกรรมการบริหารชุดใหม่เข้ารับหน้าที่ภายใน 30 วัน หลังจากได้รับเลือกตั้ง

**หมวดที่ 6**

**การประชุมประชุมคณะกรรมการบริหาร**

ข้อ 23 การประชุมสามัญคณะกรรมการบริหารต้องจัดให้มีการประชุมอย่างน้อยปีละ 2 ครั้ง การประชุมสามัญจะจัดให้มีขึ้นในกรณีดังต่อไปนี้

(1) ประธานชมรมฯ เป็นผู้เรียกประชุม

(2) กรรมการของชมรมฯ ไม่น้อยกว่า 1 ใน 3 ของจำนวนคณะกรรมการบริหารทั้งหมดเข้าชื่อเรียก ประชุม การประชุมต้องมีผู้เข้าร่วมประชุมไม่น้อยกว่ากึ่งหนึ่งของคณะกรรมการบริหารทั้งหมด จึงจะถือว่าครบองค์ประชุมมติของที่ประชุมให้ถือเสียงข้างมากเป็นหลัก ถ้ามีเสียงเท่ากันให้ประธาน ออกเสียงชี้ขาดอีกเสียงหนึ่ง

ข้อ 24 การประชุมใหญ่ประจำปีให้มีการจัดประชุมใหญ่ประจำปี ๆ ละ 1 ครั้ง โดย

(1) ให้ประธานชมรมฯ ทำหน้าที่เป็นประธานในที่ประชุมถ้าหากประธานไม่อยู่ให้รองประธานทำหน้าที่ แทน ถ้ารองประธานไม่อยู่ให้ที่ประชุมเลือกสมาชิกที่มาประชุมเป็นประธานการประชุม

(2) ในการประชุมสามัญประจำปีให้กำหนดระเบียบวาระ ดังนี้

(2.1) เรื่องประธานแจ้งให้ที่ประชุมทราบ

(2.2) รับรองการประชุมใหญ่ครั้งที่แล้ว

(2.3) เสนอรายงานประจำปี

(2.4) เสนองบดุลและรายงานการสอบบัญชี เพื่อให้สมาชิกพิจารณารับรอง

(2.5) การเลือกตั้งผู้ตรวจสอบบัญชี

(2.6) การเลือกประธานชมรม (เมื่อมีการออกตามวาระ)

(2.7) เรื่องอื่นๆ

(3) ให้เลขานุการแจ้งเวลาสถานที่ระเบียบวาระพร้อมทั้งส่งสำเนาบัญชีงบดุล ซึ่งผู้ตรวจสอบได้ตรวจสอบ และรับรองโดยประธานชมรมฯ ได้ลงนามกำกับแล้วส่งไปยังสมาชิกไม่น้อยกว่า 15 วัน

(4) คณะกรรมการบริหารของชมรมฯ จะเป็นผู้ตรวจสอบบัญชีไม่ได้

(5) ต้องมีสมาชิกเข้าร่วมประชุมใหญ่อย่างน้อยครึ่งหนึ่งของจำนวนสมาชิกทั้งหมดจึงจะครบองค์ประชุม

(6) ในกรณีที่ประชุมใหญ่ครั้งแรกไม่ครบองค์ประชุมให้เรียกประชุมใหญ่ครั้งที่ 2 ภายใน 60 วัน และให้ ถือสมาชิกที่มาประชุมในวันนั้นเป็นองค์ประชุม

ข้อ 25 การประชุมวิสามัญ

(1) ประธานชมรมฯ จะเรียกประชุมใหญ่วิสามัญเมื่อใดก้อได้ เมื่อได้รับคำร้องจากสมาชิกจำนวน 1 ใน 5 และให้เรียกประชุมภายใน 30 วัน นับตั้งแต่วันที่ได้รับเรื่องราวร้องขอ

(2) คำร้องขอต้องเป็นลายลักษณ์อักษรระบุเรื่องและรายละเอียดที่จะให้พิจารณาโดยชัดแจ้ง

(3) ผู้มีสิทธิเข้าประชุมต้องไม่น้อยกว่าครึ่งหนึ่งของจำนวนสมาชิกทั้งหมดจึงจะเป็นองค์ประชุม

(4) มติการประชุมใหญ่วิสามัญให้ถือเสียง 2 ใน 3 ของจำนวนผู้เข้าร่วมประชุม

**หมวดที่ 7**

**การเงินและบัญชี**

ข้อ 26 รายได้ของชมรมฯ ได้มาจาก

(1) ค่าบำรุงประจำปี

(2) ค่าบริการในการร่วมกิจกรรมของชมรมแต่ละครั้ง

(3) รายได้ของการดำเนินการของชมรมฯ ที่ไม่ขัดต่อกฎหมาย

(4) การรับบริจาค

(5) รายได้อื่นๆ

ข้อ 27 รายได้ของชมรมฯ ทั้งหมดใช้จ่ายเป็นค่าบริหารจัดการและค่ากิจกรรมของชมรมฯ โดยความเห็นชอบของคณะกรรมการบริหารชมรมฯ

ข้อ 28 ให้ประธานชมรมฯ เป็นผู้สั่งจ่ายเงินของชมรมฯ โดยความเห็นชอบของคณะกรรมการบริหารชมรมฯ

ข้อ 29 ให้นำเงินของชมรมฯ ฝากไว้กับสถาบันทางการเงินที่เชื่อถือไดโดยให้เหรัญญิกเก็บรักษาเงินสดไว้ตามที่คณะกรรมการบริหารชมรมฯ เห็นชอบ

ข้อ 30 การลงนามในเช็คสั่งจ่ายเงินของชมรมฯ ให้มีผู้ลงนามอย่างน้อย 2 ใน 3 (ประธานชมรม เลขานุการ และเหรัญญิก)

ข้อ 31 งวดบัญชีของชมรมฯ คณะกรรมการบริหารให้เหรัญญิกแถลงยอดรับ-จ่าย เสนอต่อที่ประชุมคณะกรรมการบริหารชมรมฯ

**หมวดที่ 8**

**การแก้ไขเพิ่มเติมข้อบังคับ**

ข้อ 32 การแก้ไขเปลี่ยนแปลงเพิ่มเติม ข้อบังคับของชมรมให้ทำเป็นลายลักษณ์อักษรมีสมาชิกลงชื่อรับรองไม่น้อยกว่า 1 ใน 5 ของสมาชิกทั้งหมด แล้วยื่นต่อประธานชมรมฯ ให้ประธานชมรมฯ เรียกประชุมวิสามัญ เพื่อลงมติแก้ไขโดยมีคะแนนเสียง 2 ใน 3 ของสมาชิกที่มาประชุมจึงจะประกาศใช้บังคับได้

**หมวดที่ 9**

**การเลิกชมรม**

ข้อ 33 การเลิกกิจกรรมของชมรมฯ จะเลิกด้วยมติที่ประชุมใหญ่ให้เลิกด้วยคะแนนเกินกึ่งหนึ่งของสมาชิกทั้งหมดตามทะเบียน

ข้อ 34 การชำระบัญชีเมื่อเลิกกิจกรรมแล้วให้จัดการชำระบัญชีให้เป็นที่เรียบร้อยตามกฎหมายทรัพย์สินของชมรมฯ ที่เหลือมอบให้เป็นทรัพย์สินของทางราชการ

ประกาศ ณ วันที่ เดือน ........................................ พ.ศ. 25………….